text: [{"text_idx": "#000006", "text": "Skei\u00f0sluttakarar hava grundleggjandi f\u00f8rleikar i\u0301 veving. A\u0301 skei\u00f0num veva vit st\u00f8rri royndir vi\u00f0 l\u00f8riftsvond sum grundarlagi og ny\u0301ta ymiskar teknikkir og ymiskt tilfar."}, {"text_idx": "#000007", "text": "Vit bjo\u0301\u00f0a tilfarinum av og arbei\u00f0a vi\u00f0 mynstrum og teknikkum, sum geva einstaka skei\u00f0sluttakaranum fr\u00e6lsi til at royna m\u00f8guleikar vi\u00f0 ymiskum tilfari og liteffektum\u2013 alt vi\u00f0 somu grundbinding sum grundarlagi."}, {"text_idx": "#000008", "text": "Vit veva st\u00f8rri royndir a\u0301 rammuvevinum og tu\u0301 f\u00e6rt uppskriftir saman vi\u00f0 vevroyndum vi\u00f0 t\u00e6r til hu\u0301s, ta\u0301 skei\u00f0i\u00f0 endar."}, {"text_idx": "#000009", "text": "Vit bjo\u0301\u00f0a ein m\u00f8guleika at savna seg um eitt handverk, har stundir eru hja\u0301 hv\u00f8rjum einstakum at fara i\u0301 dy\u0301bdina og skapa. Um tu\u0301 \u00e6tlar at nema t\u00e6r meira kunnleika innan veving, so er rammuveving eitt gott grundarlag at byggja a\u0301."}, {"text_idx": "#000010", "text": "Poulina Jo\u0301anesardo\u0301ttir hevur \u2013 umframt u\u0301tbu\u0301gving fra\u0301 Kerteminde Ha\u030andarbejdsseminarium \u2013 veri\u00f0 i\u0301 4 a\u0301ra verksta\u00f0sl\u00e6ru a\u0301 vevstovu hja\u0301 Olevinu Joensen, vevara."}, {"text_idx": "#000012", "text": "I\u0301 1991 gj\u00f8rdist hon sja\u0301lvst\u00f8\u00f0ug vinnurekandi vi\u00f0 egnum vevverksta\u00f0i. Gj\u00f8gnum ti\u0301\u00f0ina hevur hon m.a. vovi\u00f0 kirkjukl\u00e6\u00f0i til Kvi\u0301vi\u0301kar, Hu\u0301savi\u0301kar og Mi\u00f0va\u0301gs kirkjur, og luttiki\u00f0 a\u0301 listaframsy\u0301ningum uttanlands i\u0301 USA, I\u0301slandi og i\u0301 Skandinavia, eins og a\u0301 framsy\u0301ningum i\u0301 F\u00f8royum b\u00e6\u00f0i sum handverkari og listafo\u0301lk."}]